ส่องตลาด ภาคบ่าย – บล.ฟิลลิป (ประเทศไทย)
บริษัทหลักทรัพย์ ฟิลลิป (ประเทศไทย) สรุปทิศทางและแนวโน้มตลาดบ่ายนี้
19 พ.ย. 2558

แนวโน้มภาคบ่าย: ผันผวนในกรอบ
ตลาดหุ้นไทยเช้านี้ปรับตัวสูงขึ้นตามภูมิภาค แต่ค่อยๆลดช่วงบวกลง หลังมองว่าสัญญาณการขึ้นอัตราดอกเบี้ยของเฟดชัดเจนขึ้น ส่งผลให้ต่างชาติยังมีแรงขายในตลาดหุ้นไทยต่อเนื่อง
สรุปผลการประมูลรถไฟรางคู่ ฉะเชิงเทรา-แก่งคอย หุ้น STEC เป็นผู้ชนะการประมูลสัญญา 1 ไป ด้วยราคาต่ำสุดที่ 9.82 พันลบ. ขณะสัญญา 2 ซึ่งมีมูลค่าไม่มาก น่าจะรู้ผลในช่วงบ่ายวันนี้ ทั้งนี้ยังน่าลุ้นการประมูลเส้นจิระ-ขอนแก่น มูลค่าราว 27 พันลบ. ในเดือนหน้าต่อไป ซึ่งมูลค่าที่มากกว่ารอบนี้น่าส่งผลให้เห็นแรงเก็งกำไรที่มากขึ้น
คาดนักลงทุนสถาบันยังช่วยพยุงตลาดต่อไป หลังวานนี้ซื้อทั้งตลาดหุ้นและอนุพันธ์กว่า 1,104 ล้านบาท และ 3,022 สัญญา ตามลำดับ 
มอง SET บ่ายนี้ น่ายังคงผันผวนในกรอบ โดยมองสัปดาห์หน้าตลาดน่าจะสลับไปให้น้ำหนักตัวเลขเศรษฐกิจอาทิ GDP สหรัฐ การส่งออกไทย เป็นต้น มองกรอบบ่ายนี้ที่ 1375,1380-1390 จุด 
กลยุทธ์ระยะสั้นรอทยอยซื้อเมื่ออ่อนตัวบริเวณแนวรับ โดยยังคงพอร์ตหุ้นไม่เกิน 60% แนะนำ AOT, AAV, BDMS
 
แนวโน้มตลาดหุ้นไทยภาคบ่ายในเชิงเทคนิค  
ดัชนี 1,382.42 เปลี่ยนแปลง +5.60 จุด มูลค่าการซื้อขาย 16,380 ลบ.
พยายามเปิดบวกขึ้นมาแต่ดูยังไม่น่าจะปลอดภัย เพราะเครื่องมือยังไม่ได้ให้สัญญาณซื้อที่ชัดเจน ขณะที่แท่งเทียนย่อตัวลงจากช่วงเปิดตลาด บ่ายระวังทางอ่อนตัว แนวรับ 1375 แนวต้าน 1390 จุด
 
TPIPL/2.40
ความเห็น  ราคาโค้งตัวขึ้นตามทิศทางสนับสนุนจาก Modi. Sto. ที่เพิ่งพ้นจากเขต Oversold “เก็งกำไร” แนวรับ 2.36 แนวต้าน 2.50 Cut loss 2.32 บ.
 
BMCL/1.91
ความเห็น  ยกตัวขึ้นด้วย Volume หนาแน่น และสัญญาณจากเครื่องมือระยะสั้น ลุ้นทดสอบ High ก่อนหน้าได้ “เก็งกำไร “แนวรับ 1.86 แนวต้าน 1.93 Cut loss 1.84 บ.
 
ICHI/15.10
ความเห็น  ลุ้นรีบาวด์ทดสอบ EMA-25 ตามสัญญาณหนุนจากเครื่องมือ RSl และ Modi. Sto. “เก็งกำไร” แนวรับ 14.80 แนวต้าน 15.60-15.80 Cut loss 14.60 บ.
 
ตลาดอนุพันธ์
กลยุทธ์
S50Z15/881.50
Short เปิดได้ตอนเช้าที่ 884 จุด แต่ตัดขาดทุนไป สถานะใหม่ Short ที่ 885 จุด เป้าหมายทำกำไร 878 จุด ตัดขาดทุนเหนือ 888 จุด
 
BLANDZ15/1.55
Long ตอนเช้ายังไม่ได้ รอเปิดอีกครั้งที่ 1.54 บาท เป้าหมายทำกำไร 1.61 บาท ตัดขาดทุนหากหลุด 1.50 บาท
 
GFZ15/18,440
Short ที่เปิดไว้ 18,400 บาท รอทำกำไร 18,250 บาท ตัดขาดทุนเหนือ 18,500 บาท
 
BRZ15/1,612
Short ที่เปิดไว้ 1,615 บาท รอทำกำไร 1,590 บาท ตัดขาดทุนเหนือ 1,625 บาท
 
USDZ15/35.99
Long ได้ที่ 36.02 บาท แต่ตัดขาดทุนไป สถานะใหม่ Long ที่ 35.94 บาท เป้าหมายทำกำไร 36.02 บาท ตัดขาดทุนหากหลุด 35.91 บาท
 
อนุพันธ์เด่นเชิงเทคนิค  
S50Z15 / ราคาปิด 881.50 จุด เปลี่ยนแปลง +3.20 จุด
กราฟ 10 นาที ย่อกลับลงมา หลังบวกแรงในช่วงเช้า สัญญาณจากเครื่องมือ MACD ยังไม่ชัดเจน แนวโน้มผันผวนในกรอบ Sideways รับ 878, 874 จุด ต้าน 885, 887 จุด  